《已卯老人生旦》
宋代·陈文蔚

今朝酒熟吾翁喜，又见生朝会邻里。
虽无盘馔罗膻劳，情话从容自嘉旨。
人生富贵固足乐，惟有工年难得似。
恬於世味心自闲，赢得庞眉更儿齿。
晨兴再拜启阿爹，从古昭昭是天理。
不因为善天降佑，何以康宁膺寿祉。
称觞膝下列儿孙，虽说居贫良亦美。
从今都不记春冬，只肖岁月将时纪。
束书但愿早还农，年年祝颂秋风里。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。